31. ΑΝΑΓΚ.ΝΟΜΟΣ υπ’ αριθ 69 της 18/24 Ιουλ. 1967 (ΦΕΚ Α΄ 126) Περί μη εφαρμογής ωρισμένων διατάξεων της καπνικής νομοθεσίας δια την εσοδείαν καπνών 1966. Αρθρον μόνον.-Προκειμένου περί χωρικών καπνών εσοδείας 1966 προερχομένων εκ νομίμου καλλιέργειας, δεν έχουσιν εφαρμογήν αι διατάξεις της παρ.4 του άρθρ. 16 του Ν.Δ. 3758/57 «περί ιδρύσεως Εθνικού Οργανισμού Καπνού». Επίσης δεν έχει εφαρμογήν δια τα καπνά της ανωτέρω εσοδείας και η διάταξις της παρ. 2 του άρθρ. 14 του Ν.Δ. 4373/64 «περί διαρρυθμίσεως του φόρου καταναλώσεως καπνού κλπ.», ως προς την περίπτωσιν μόνον της καλλιεργείας επί ακαταλλήλων εδαφών. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 